* Uradni list RS, št. 12/17 z dne 10. 3. 2017 (velja od 11. 3. 2017)

Na podlagi tretjega odstavka 13. člena Zakona o bančništvu (Uradni list RS, št. 25/15, 44/16 – ZRPPB in 77/16 – ZCKR; v nadaljevanju ZBan-2), enajstega odstavka 182. člena Zakona o plačilnih storitvah in sistemih (Uradni list RS, št. 58/09, 34/10, 9/11, 32/12, 81/15 in 47/16; v nadaljevanju ZPlaSS), 83. člena Zakona po potrošniških kreditih (Uradni list RS, št. 77/16; v nadaljevanju ZPotK-2) in prvega odstavka 31. člena Zakona o Banki Slovenije (Uradni list RS, št. 72/06 – uradno prečiščeno besedilo in 59/11) izdaja Svet Banke Slovenije

**SKLEP**

**o uporabi Smernic o politikah in praksah prejemkov, povezanih s prodajo in zagotavljanjem produktov in storitev bančništva na drobno**

1. **člen**

**(Namen in področje uporabe smernic)**

1. Evropski bančni organ je na podlagi prvega odstavka 16. člena Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L št. 331 z dne 15. decembra 2010, str. 12; v nadaljevanju Uredba (EU) št. 1093/2010) dne 13. decembra 2016 objavil Smernice o politikah in praksah prejemkov, povezanih s prodajo in zagotavljanjem produktov in storitev bančništva na drobno (v nadaljevanju: smernice), ki so objavljene na njegovi spletni strani.
2. Smernice iz prvega odstavka tega člena urejajo zahteve glede oblikovanja in izvajanja politik in praks prejemkov v zvezi s ponujanjem ali zagotavljanjem bančnih produktov in storitev potrošnikom, da bi se preprečilo oškodovanje potrošnikov, do katerega bi lahko prišlo zaradi prejemkov prodajnega osebja.
3. Smernice se uporabljajo za:

1. finančne institucije, kot so opredeljene členu 4(1)Uredbe (EU) št. 1093/2010 in

2. pristojne organe, kot so opredeljeni v členu 4(2)(i) Uredbe (EU) št. 1093/2010.

1. **člen**

**(Vsebina sklepa in obseg uporabe smernic)**

1. S tem sklepom Banka Slovenije določa uporabo smernic za:

1. banke in hranilnice, ki so v skladu z ZBan-2 pridobile dovoljenje za opravljanje bančnih storitev v Republiki Sloveniji (v nadaljevanju: banke),

2. plačilne institucije, ki so v skladu z ZPlaSS pridobile dovoljenje za opravljanje plačilnih storitev kot plačilna institucija v Republiki Sloveniji in družbe za izdajo elektronskega denarja, ki so v skladu z ZPlaSS pridobile dovoljenje za opravljanje storitev izdajanja elektronskega denarja v Republiki Sloveniji,

3. dajalce kreditov, ki opravljajo storitev finančnega zakupa nepremičnin v skladu z ZPotK-2 in kreditne posrednike pri posredovanju potrošniških kreditov za nepremičnino v skladu z ZPotK-2 in

4. Banko Slovenije, kadar v skladu z ZBan-2, Uredbo (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L št. 176 z dne 27. junija 2013, str. 1; v nadaljevanju Uredba (EU) št. 575/2013), ZPlaSS in ZPotK-2 v vlogi pristojnega organa izvaja pristojnosti in naloge nadzora nad subjekti iz 1., 2. in 3. točke tega odstavka.

(2) Subjekti iz 1., 2. in 3. točke prvega odstavka tega člena pri oblikovanju in izvajanju politik in praks prejemkov v zvezi s ponujanjem ali zagotavljanjem bančnih produktov in storitev potrošnikom v celoti upoštevajo določbe smernic in morajo zagotoviti upoštevanje določb smernic s strani njihovih zunanjih izvajalcev.

(3) Banka Slovenije bo pri opravljanju nalog in pristojnosti nadzora v skladu z ZBan-2, Uredbo (EU) št. 575/2013, ZPlaSS in ZPotK-2 v celoti upoštevala določbe smernic v delu, v katerem se nanašajo na izvajanje nalog in pooblastil pristojnega organa.

1. **člen**

**(Uveljavitev sklepa)**

Ta sklep začne veljati naslednji dan po njegovi objavi v Uradnem listu Republike Slovenije, uporabljati pa se začne 13. 1. 2018.

Ljubljana, dne 7. 3. 2017

 Boštjan Jazbec

 predsednik

Sveta Banke Slovenije